Pravda osallistui olympialaisiin ensimmäistä kertaa St. Moritzissa 1948. Tuolloin hän osallistui vain pujotteluun, jossa hänet hylättiin. Pravda menestyi paremmin Oslon kisoissa 1952, joissa hän sai hopeaa suurpujottelusta ja pronssia syöksylaskusta. Hän osallistui myös pujotteluun, jossa hän oli 29:s. Pravda kilpaili MM-kisoissa vuonna 1954, jolloin hän voitti syöksyn ja oli toinen alppiyhdistetyssä.